Suid-Kaap — Hierdie raad het aanvanklik die wapen van een van sy voorgangers, die George-afdelingsraad, gebruik. Dit het in 1997 'n nuwe wapen by die Buro vir Heraldiek geregistreer :Golwend deursnede van groen, en in die skildvoet golwend gedwarsbalk van vier stukke, silwer en blou, op die groen belaai met 'n silwer vyfpuntige ster tussen twee goue bye; 'n hoekige silwer skildhoof; die skild oortop met 'n muurkroon met drie uitkomende torings, alles goud. Die skildhouers was twee Knysaloeries, en die wapenspreuk "Spectemur agendo".